Yangsan

Yangsan (Hangul: 양산시; Hanja: 	梁山市) a l'è una cità in del est de la pruvincia de Süd Gyeongsang in de la Curea del Süd. La cità la cunfina cun Busan (al süd), Ulsan (al nordest), Miryang (al nordoest), e Gimhae (al südest).

La gh'ha circa 250,000 abitant.

Storia
La cità l'era ciamada uriginalment Samnyang-ju sott el regn de Silla. In del 665, Samnyang-ju l'era pö dividüda in de trè part, cunt el teritori de la cità muderna cume part de Ryang-ju. In del 1414, dürant la dinastia Joseon, la regiun l'era renuminada cume Cuntea de Yangsan (양산군). La cuntea l'è devegnüda cità el 1 de marz del 1996.

Sit impurtant
Tongdosa
Sitüada al nord de la cità a l'è 'l tempi de Tongdosa, un di tempi püssee impurtant del Budisem curean.

Trasport
Feruvia
Yangsan el gh'ha dò staziun sü la Linia feruviaria Gyeongbu: la Staziun de Mulgeum (물금역) e la Staziun de Wondong (원동역).

Metrupulitana
La linia 2 de la Metrupulitana de Busan la serv la cità, cunt el funziunament atüal de quater staziun: Yangsan, Namyangsan, Campus de la Üniversità naziunala de Busan a Yangsan, e Hopo. Atüalment, dò növ staziun i hinn prupost.

Autobus
La cità l'è servida da un sistema lucal e da lini intercity a Busan, Ulsan, e un quaj alter.

Autustrad
La Autustrada Gyeongbu (#1) e la Bretela de l'Autustrada Jungang (#551) passen per la cità.

Edücaziun
Yangsan el gh'ha trè üniversità: 
el Campus de l'Üniversità naziunala de Busan a Yangsan
l'Üniversita Yeongsan
l'Üniversita de Yangsan. 
El campus de l'Üniversità naziunala de Busan se dedica ai stüdi medegh, spezialment al nivell post-laurea.

Al nivel di scöl segundari, gh'è anca 10 licee in de la cità.

Simbul
Fiur: Magnolia kobus
Pianta: Chionanthus retusa

Aministraziun
La cità l'è dividüda in de vott distret (dong; 동), vün eup (읍) e quater myeon (면).

Deokgye-dong (덕계동; 德溪洞)
Gangseo-dong (강서동; 江西洞)
Jungang-dong (중앙동; 中央洞)
Samseong-dong (삼성동; 三城洞)
Seochang-dong (서창동; 西倉洞)
Soju-dong (소주동; 焼酒洞)
Pyeongsan-dong (평산동; 	平山洞)
Yangju-dong (양주동; 梁州洞)

Mulgeum-eup (물금읍; 勿禁邑) (4 ri)
Dong-myeon (동면; 東面) (8 ri)
Sangbuk-myeon (상북면; 上北面) (9 ri)
Wondong-myeon (원동면; 院東面) (8 ri)
Habuk-myeon (하북면; 下北面) (8 ri)

Cità Gemelaa
 Cuntea de Jindo, Jeollanam-do, Curea del Süd
 Yurihonjō, Akita, Giapun

Ligam de föra
 Sit ufizial

Categoria:Gyeongsangnam-do
Categoria:Cità de la Corea del Sud